**Поштовани родитељи,**

Желимо да вас обавестимо о дезинформацијама које су се појавиле у јавности у вези са догађајем који се одиграо данас у нашој школи.

Данас, око 12.30 часова, у школу је ушао Јован Војиновић, члан Школског одбора, како би извршио службену обавезу – потписивање записника са седнице Школског одбора. Наведени догађај није представљао никакав инцидент, нити је дошло до узнемиравања ученика, наставног особља или било какве несреће. О свему овоме сведочи и извештај полиције којим се потврђује да није било потребе за интервенцијом.

Нажалост, шире се нетачне информације путем Viber група и других медија, које су изазвале забринутост међу родитељима и наставницима. Апелујемо на све да се придржавају проверених извора информација и да не подлежу паници која може створити непотребан стрес за све нас.

Безбедност наших ученика је приоритет, а школа и даље наставља са радом у складу са важећим плановима и процедурама. Задржавамо нашу посвећеност образовању и сигурно окружење за све наше ученике.

Хвала на разумевању и поверењу.

Срдачно,

директор, Горан Јојић